JY LEES NOU Selfsoussjokoladepoeding
'n Winterwenner wat sy eie sousie maak. Laat staan dit 'n rukkie nadat dit gebak het, dan word die sous dikker. Jy kan dit ook in klein ramekins maak en vir elkeen sy eie bakkie gee; só gaan jy 12 – 14 porsies uitkry. Ek sit suiker in om die tekstuur te verbeter, maar as jy wil, kan jy net suikerplaasvervanger gebruik.
30 ml hawersemels
150 ml suikerplaasvervanger
30 ml laevet-margarien, gesmelt
Verhit die oond tot 180 °C. Spuit 'n oondvaste bak met kleefwerende kossproei. Sif die koekmeel, volkoringmeel, kakao, bakpoeier en sout saam. Roer die semels, suiker en suikerplaasvervanger by. Meng die margarien met die melk, vanielje en eier. Roer dié mengsel by die droë mengsel in. Skep in voorbereide bak.
Meng die kakao met die koffiepoeier, suikerplaasvervanger en water. Gooi versigtig oor die nageregmengsel. Bak 30 minute in warm oond. Heerlik saam met suikervrye roomys of laevet-vla.
1 porsie - 90 – 110g
Energie - 620 kJ
Koolhidrate - 29 g
Proteïen - 5g
Vet - 1,7g
Versadigde vet - 0,4g
Mono-onversadigde vet - 0,6g
Poli-onversadigde - 0,5g
Glukemieselading (GL) - 17
'n Hoër-kilojouleen -GL-poeding, al is die vet min en word hoofsaaklik versoeter pleks van suiker gebruik. Die bietjie suiker en die verfynde meel dra waarskynlik daartoe by. Diabete wat met bloedglukose- vlakke sukkel, moet min eet of dalk eerder die poeding vermy.